Mainland (Orkney)

Mainland zvan i Pomona je centralni i najveći otok Arhipelaga Orkney koji leži u Sjevernom moru udaljen oko 32 km sjeverno od škotskoga kopna. Geografija Njegova ukupna površina iznosi 532,25 km², na njoj živi 15,339 stanovnika. Obale tog vrlo razvedenog otoka, nepravilnog su oblika, ispresjecane dubokim uvalama od sjevera do juga. Zaljevi Kirkwall i Scapa Flow, smanjuju njegovu širinu na manje od 3 km kod prevlake koja ga fizički dijeli na istočni i zapadni dio (West Mainland i East Mainland). Mainland je nizak, najviša točka na otoku je brdo Ward, visoko je samo 269 m, i vrlo razvijen poljoprivredni kraj. Otok ima brojna jezera od kojih su najveća Stenness i Harray, koja su dobro poribljena - pastrvama. Po otoku ima puno arheoloških nalaza, koji pokazuju da je bio naseljen još od prahistorije, to su; neolitsko naselje Skara Brae, velika nekropola tumulusa na lokalitetu Maeshowe, megaliti kod Stennessa, kružni megaliti kod Brodgara i Odinov megalit. Oni su 1999., uz još neke lokalitete na Arhipelagu Orkney zajednički uvršteni na UNESCO-vu Listu svjetske baštine pod imenom - Neolitski Orkney. Najveća naselja na otoku su - Kirkwall, administrativni centar Područnog vijeća (council area) Orkney i Stromness, koji leži na zapadnoj obali. U zaljevu Scapa Flow, na južnoj strani otoka, nekad je bila baza Britanske kraljevske ratne mornarice u kojoj se nakon Prvog svjetskog rata predala njemačka mornarica. Vanjske veze Mainland na portalu Encyclopædia Britannica (en)}